মাউন্টেইন ভিউ, ক্যালিফোর্নিয়া
মাউন্টেইন ভিউ মার্কিন যুক্তরাষ্ট্রের ক্যালিফোর্নিয়া অঙ্গরাজ্যের একটি শহর। এটি সান্তা ক্লারা কাউন্টিতে অবস্থিত।মাউন্টেন ভিউ সান ফ্রান্সিস্কো সৈকত এলাকার মধ্যে অবস্থিত।মাউন্টেইন ভিউ শহরের নাম এসেছে এখান থেকে দেখতে পাওয়া সান্তা ক্রুজ পর্বতের দৃশ্য হতে। ২০২০ সালের আদমশুমারি অনুসারে এখানকার জনসংখ্যা ৮২,৩৭৬ জন। সিলিকন ভ্যালির প্রাথমিক ইতিহাস মাউন্টেন ভিউয়ের সাথে অবিচ্ছেদ্য ভাবে জড়িত।সিলিকন ভ্যালির কেন্দ্রে অবস্থিত মাউন্টেইন ভিউ শহরে অনেক নামীদামী প্রতিষ্ঠানের কার্যালয় অবস্থিত।১৯৫৬ সালে উইলিয়াম শকলি এখানেই প্রথম শকলি সেমিকন্ডাকটর পরীক্ষাগার প্রতিষ্ঠা করেন। এটিই প্রথম সিলিকন ভ্যালিতে সিলিকন সেমিকন্ডাকটরের কারখানা গড়ে তুলেছিল। সিলিকন ভ্যালিতে অনেক বড়ো বড়ো প্রতিষ্ঠানের প্রধান কার্যালয় অবস্থিত।যার মধ্যে গুগল , অ্যাপল, রেড হ্যাট, কোরা মোজিলা ফাউন্ডেশন, মাইক্রোসফট এর হটমেইল ও এমএসএন শাখা, সিলিকন গ্রাফিক্স ইত্যাদি প্রযুক্তি প্রতিষ্ঠানের কার্যালয় রয়েছে। সিলিকন ভ্যালির যাত্রা শুরু হয়েছিলো এই শহরের একটি বাড়িতে হিউলেট প্যাকার্ড কোম্পানির প্রতিষ্ঠার মাধ্যমে। শহরটি সান ফ্রান্সিস্কো হতে প্রায় ৪৫ মাইল (৭২ কিমি) দূরে অবস্থিত। এর পূর্বে অল্প দূরেই পালো আল্টো শহরে স্ট্যানফোর্ড বিশ্ববিদ্যালয় অবস্থিত।